98/304/YOS: Yhteinen toiminta, 27 päivältä huhtikuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella jäsenvaltioissa tilapäistä suojelua nauttivia, siirtymään joutuneita henkilöitä sekä turvapaikanhakijoita koskevien erityishankkeiden rahoittamiseksi



Virallinen lehti nro L 138 , 09/05/1998 s. 0006 - 0007



YHTEINEN TOIMINTA, 27 päivältä huhtikuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella jäsenvaltioissa tilapäistä suojelua nauttivia, siirtymään joutuneita henkilöitä sekä turvapaikanhakijoita koskevien erityishankkeiden rahoittamiseksi (98/304/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan ja K.8 artiklan 2 kohdan, sekä katsoo, että jäsenvaltiot pitävät turvapaikkapolitiikkaa yhteistä etua koskevana asiana, ja jäsenvaltioissa tilapäistä suojelua nauttivia, siirtymään joutuneita henkilöitä sekä turvapaikanhakijoita koskevien toimien toteuttaminen on omiaan parantamaan kyseisten henkilöiden vapaaehtoisen paluun edellytyksiä; on käynnistettävä kokeiluluontoisesti erityishankkeita, jotta voidaan laatia oikeudellinen väline tämän alan toiminnan kehittämiseksi asianmukaisella tavalla, ON HYVÄKSYNYT TÄMÄN YHTEISEN TOIMINNAN: 1 artikla 1. Vuoden 1998 aikana käynnistetään kokeiluluontoisesti erityishankkeita, joiden tarkoituksena on edistää jäsenvaltioissa tilapäistä suojelua nauttivien, siirtymään joutuneiden henkilöiden sekä turvapaikanhakijoiden vapaaehtoista paluuta. 2. Nämä toimenpiteet koskevat erityisesti seuraavia aloja: - koulutusmahdollisuudet asianomaisille, alle 18-vuotiaille henkilöille, - ammatillinen koulutus, - kotimaan taloudellisten ja hallinnollisten rakenteiden tuntemus, jolla pyritään ensisijaisesti tukemaan heidän sopeutumistaan uudelleen kotimaansa oloihin, - ystävyyskuntatoiminnan puitteissa laadittavat hankkeet, - kuljetusavustukset. 2 artikla Erityishankkeisiin käytettävä kokonaismäärä on enintään 13 miljoonaa ecua. 3 artikla Erityishankkeet rahoitetaan Euroopan yhteisöjen yleisestä talousarviosta. 4 artikla 1. Pyydetyn rahoituksen ollessa alle 200 000 ecua komissio ilmoittaa neuvostolle vastaanottamiensa erityishankkeiden rahoitusta koskevien pyyntöjen lukumäärän, hankkeille antamansa tuen myöntämisessä soveltamansa periaatteet ja hankkeista saadut tulokset. 2. Pyydetyn rahoituksen ollessa 200 000 ecua tai sitä enemmän mutta alle miljoona ecua komissiota avustaa komitea, johon kuuluu yksi edustaja kustakin jäsenvaltiosta ja jonka puheenjohtajana on komission edustaja. Komissio toimittaa komitealle luettelon sen arvioitavaksi jätetyistä hankkeista. Komissio osoittaa hyväksymänsä hankkeet ja perustelee valintansa. Komitea antaa lausuntonsa eri hankkeista kahden viikon kuluessa Euroopan unionista tehdyn sopimuksen K.4 artiklan 3 kohdan toisessa alakohdassa määrätyllä enemmistöllä. Puheenjohtaja ei osallistu äänestykseen. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin on mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. 3. Pyydetyn rahoituksen ollessa miljoona ecua tai sitä enemmän komissio toimittaa 2 kohdassa mainitulle komitealle luettelon sen arvioitavaksi jätetyistä hankkeista. Komissio osoittaa hyväksymänsä hankkeet ja perustelee valintansa. Komitea antaa lausuntonsa eri hankkeista kahden viikon kuluessa Euroopan unionista tehdyn sopimuksen K.4 artiklan 3 kohdan toisessa alakohdassa määrätyllä enemmistöllä. Puheenjohtaja ei osallistu äänestykseen. Jos myönteistä lausuntoa ei anneta määräajassa, komissio joko peruuttaa kyseisen hankkeen (tai kyseiset hankkeet) tai esittää sen (tai ne) sekä komitean mahdollisen lausunnon neuvostolle, joka tekee ratkaisunsa kuukauden kuluessa Euroopan unionista tehdyn sopimuksen K.4 artiklan 3 kohdan toisessa alakohdassa määrätyllä enemmistöllä. 5 artikla Komissio ilmoittaa neuvostolle Euroopan yhteisöjen yleisistä talousarvioista rahoitettujen erityishankkeiden tuloksista, jotta voidaan arvioida mahdollisuus kehittää kyseisen alan toimintaa sopivan oikeudellisen välineen pohjalta. 6 artikla Tämä yhteinen toiminta tulee voimaan päivänä, jona se hyväksytään. Sitä sovelletaan vuoden 1998 loppuun. 7 artikla Tämä yhteinen toiminta julkaistaan virallisessa lehdessä. Tehty Luxemburgissa 27 päivänä huhtikuuta 1998. Neuvoston puolesta R. COOK Puheenjohtaja